Beskytteren

Beskytteren er en hongkongkinesisk dramafilm fra 2019 regissert av Derek Tsan. Filmen følger en skoleflink tenåringsjente og hennes kamp mot en gruppe mobbere ved skolen hun går. Når en venninne av henne mobbes til selvmord vender mobberne seg mot henne. Skjebnen bringer henne sammen med en ungdomskriminell som avgir et løfte om beskytte henne. Men å være i hans selskap viser seg å by på utfordringer hun ikke hadde forutsett. Hovedrollene spilles av Zhou Dongyu og Jackson Yee. Filmen er basert på en ungdomsroman av Jiu Yuexi. 

Beskytteren innbrakte en sum tilsvarende over 220 millioner amerikanske dollar i Fastlands-Kina og ble den niende mest innbringende filmen i 2019.

Den ble meget godt mottatt av anmelderne, noe som gjenspeiles i at den har oppnådd  på Rotten Tomatoes. Den ble tildelt prisen for beste film ved Hong Kong Film Award, samt prisen for beste regissør (Derek Tsan), beste kvinnelig hovedrolle (Zhou Dongyu), beste nye utøver (Jackson Yee), beste filmfoto, beste manus, beste kostyme og beste originale filmsang. Den ble også nominert til en Oscar i klassen beste internasjonale film.

I tillegg til sin kinesiske tittel (少年的你; romanisert som Shao nian de ni) er den også internasjonalt kjent under den engelske tittelen Better Days.

Roller 
(utvalg)

 Zhou Dongyu – Chen Nian
 Jackson Yee – Liu Beishan ("Xiao Bei")
 Yin Fang – Zheng Ye, en ung politietterforsker
 Huang Jue – Lao Yang, et medlem av politidepartementet 
 Wu Yue – Chen Nians mor
 Zhou Ye – Wei Lai, en pen og populær jente fra en velstående familie, og som er leder for gjengen som mobber

Referanser

Eksterne lenker 
 

Filmer fra 2019
Kinesiske dramafilmer
Kinesiske romantiske filmer
Kinesiske kriminalfilmer
Hongkongkinesiske dramafilmer
Hongkongkinesiske romantiske filmer
Ungdomsfilmer
Filmer basert på bøker
Mobbing
Beste film ved Hong Kong Film Awards